Октопод в доматен сос с мащерка и маслини
### Днес ще се разпиша с една рецепта, която приготвих и заснех преди доста време за юбилейния брой 100 на [bbc goodfood България.](http://goodfood.bg/) Сърдечно благодаря за поканата!


### Това, в което мога да ви уверя е, че ако предварително подготвите октопода, ястието се приготвя изключително лесно и бързо, а вкусът е невероятен и подходящ за всеки сезон.


### **Необходими продукти:**


### *За 2 порции*


### **За предварителната подготовка:**


### 2 бр. почистени бейби октопода (около 500-600 гр.)


### 1 чаша бяло вино


### сокът на половин лимон


### 2-3 дафинови листа


### 4-5 зърна бахар


### 5-6 зърна черен пипер


### морска сол


### Нарежете пипалата на октоподите на едри парчета от по 2-3 сантиметра и ги прехвърлете в подходящ съд. Добавете бялото вино, лимоновия сок, дафиновите листа, зърната бахар и черен пипер и овкусете с морска сол. Разбъркайте, опаковайте със свежо фолио и оставете октоподите за минимум  два часа в хладилник.


### Кипнете  октоподите, заедно с маринатата, намалете температурата и оставете на слаб огън да къкрят за около 20 минути. В случай, че октоподите са по-големи, увеличете времето на варене. Махнете от котлона, охладете и отстранете течността и подправките.


### **За доматения сос:**


### 2-3 с.л. зехтин


### 1 глава лук, ситно нарязан


### 2-3 скилидки чесън, ситно нарязани


### 2 големи домата (обелени), настъргани на едро ренде


### 3-4 стръка свежа мащрка + още толкова за декорация


### морска сол и черен пипер на вкус


### 5-6 обезкостени, черни маслини нарязани на дребно или на шайби


### Загрейте зехтина и запържете до златисто нарязаните лук и чесън. Добавете настърганите домати и подготвения октопод и овкусете със сол и черен пипер. Оставете сместа да къкри на слаб огън, колкото течността да се изпари (7-8 минути), като разбърквате често. На края добавете и листенцата мащерка, заедно с маслините, разбъркайте и оставете на котлона за още 1-2 минути. Декорирайте с останалата мащерка и консумирайте ястието топло или студено с чаша изстудено вино.


### 

